סקיילרק 3

סקיילרק 3 (מכונה ביחידת זיק הצה"לית "דוהר שמיים") הוא כלי טיס בלתי מאויש (כטב"ם) טקטי למשימות סיור ואיסוף מודיעין צבאי מתוצרת "חץ הכסף", חברה-בת של אלביט מערכות.

הסקיילרק 3 היא גרסה מוגדלת ממדים ומשופרת יכולות של המיני-מל"ט סקיילרק 1 וסקיילרק 2. הסקיילרק 3 הוא בעל מוטת כנפיים של 4.8 מטר ומשקל של 55 ק"ג עם יכולות נשיאה של 15 ק"ג מטען. הסקיילרק 3 בעל טווח פעולה של 120 ק"מ (62 מייל) וגובה מרבי של 5,500 מטר (18,000 רגל). הוא בעל יכולת שהייה באוויר של עד כ-6 שעות. הסקיילרק 3 נפרס באמצעות משגר פנאומטי אשר יכול להיות מותקן על רכב או על קרקע מוצקה. 

הסקיילרק 3 נחשף בפברואר 2016.

בפברואר 2022 הציגה אלביט, במהלך הסלון האווירי בסינגפור, גרסה הכוללת מערכת הנעה היברידית עם מנוע חשמלי ומנוע בעירה פנימית.

הסקיילרק 3 נכנס לשירות בצה"ל בחיל התותחנים בשם "דוהר שמיים".

הערות שוליים

אלביט מערכות: כלי טיס בלתי מאוישים
כלי טיס בלתי מאוישים
כלי טיס בלתי מאוישים ישראליים